
Projektas

ŠIAULIŲ MIESTO SAVIVALDYBĖS TARYBA

SPRENDIMAS
DĖL SUTIKIMO PERIMTI VALSTYBĖS TURTĄ VALDYTI, NAUDOTI IR DISPONUOTI JUO PATIKĖJIMO TEISE

2025 m.                    d. Nr. T-
Šiauliai

Vadovaudamasi Lietuvos Respublikos vietos savivaldos įstatymo 7 straipsnio 24 punktu, 64 straipsnio 1 dalimi, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 10 straipsnio 1 ir 2 dalimis, 11straipsnio 2 dalimi, Lietuvos Respublikos melioracijos įstatymo 7 straipsnio 3 dalimi, Lietuvos Respublikos Šiaulių miesto ir Šiaulių rajono savivaldybių teritorijų ribų keitimo įstatymu, Lietuvos Respublikos Vyriausybės 2024 m. birželio 12 d. nutarimu Nr. 496 „Dėl Šiaulių miesto savivaldybės Žaliūkių kaimo panaikinimo ir Šiaulių miesto teritorijos ribų nustatymo“, Valstybės turto perdavimo patikėjimo teise ir savivaldybių nuosavybėn tvarkos aprašo, patvirtinto Lietuvos Respublikos Vyriausybės 2001 m. sausio 5 d. nutarimu Nr. 16 „Dėl valstybės turto perdavimo patikėjimo teise ir savivaldybių nuosavybėn“, 10.2 papunkčiu, Šiaulių miesto savivaldybės taryba nusprendžia:
1.	Sutikti perimti valdyti, naudoti ir disponuoti juo patikėjimo teise Lietuvos Respublikos valstybei nuosavybės teise priklausantį ir šiuo metu Šiaulių rajono savivaldybės patikėjimo teise valdomą turtą – melioracijos ir hidrotechnikos statinius, esančius 139,02 ha ploto Šiaulių miesto teritorijoje, buvusiame Žaliūkių k., pagal pridedamą priedą.
2.	Nustatyti, kad patikėjimo teise valdyti, naudoti ir disponuoti juo perimtas šio sprendimo 1 punkte nurodytas valstybės turtas bus naudojamas valstybinei (valstybės perduotai savivaldybėms) funkcijai „Valstybei nuosavybės teise priklausančių melioracijos ir hidrotechnikos statinių valdymas ir naudojimas patikėjimo teise“ vykdyti. 
3.	Įgalioti Šiaulių miesto savivaldybės merą pasirašyti šio sprendimo 1 punkte nurodyto turto perdavimo–priėmimo aktą.
Šis sprendimas ne vėliau kaip per vieną mėnesį nuo jo įteikimo dienos gali būti skundžiamas paduodant skundą Lietuvos administracinių ginčų komisijos Šiaulių apygardos skyriui adresu: Dvaro g. 81, Šiauliai, arba Regionų administraciniam teismui bet kuriuose šio teismo rūmuose.

